open-index/open-wikipedia-markdown huggingface dataset:
Asynkroninen piiri

**Asynkroninen piiri** on digitaalipiiri, jonka osia ei ole synkronoitu kellopulssilla tai vastaavalla koko piirin laajuisella synkronointimekanismilla, vaan osat tahdistavat toimintansa toistensa avulla. Asynkronisen piirin vastakohta on synkroninen piiri. Valtaosa nykyään käytössä olevista digitaalipiireistä on edelleen synkronisia piirejä, mutta asynkronisia piirejä on tutkittu paljon, sillä ne mm. vähentävät piirien tehonkulutusta merkittävästi.
Janne Uskali

**Janne Uskali** alias Bomber#1 tai B#1 on itähelsinkiläinen moottoripyöräilyn monitoimimies ja toimittaja. Hän on muun muassa yksi Bombers-scenen perustajista. Hän on myös ollut mukana järjestämässä Bomber Weekend -MP-festivaaleja. Samoin hän oli yksi Plan Bee -moottoripyörästuntryhmän perustajajäsenistä. Siitä lähtien Uskali on stunttaillut KTM-tehtaan kalustolla. 

Janne Uskali on tehnyt myös joitakin elokuvien stunt-kohtauksia, kuten esimerkiksi Olli Saarelan ohjaamaan Harjunpää ja pahan pappi -elokuvaan. Tässä elokuvassa Uskali teki kaikki moottoripyörästuntit. Hänen nykyinen stuntryhmänsä on nimeltään Dusters.

Uskali teki vuonna 2009 oman täyspitkän dokumentti-DVD:n hänen ja kavereidensa nuoruudesta moottoripyörien sekä muskeliautojen ympärillä. Elokuvan nimi on *Bomber#1 the Movie*. 

## Toimittajana
Uskali on luonut bomber-kulttuurin ympärille oman erikoislehden nimeltä Bomber Magazine. Lehti perustettiin vuonna 2001 ja se ilmestyy nykyään seitsemän kertaa vuodessa. Janne Uskali on ollut Bomber Magazinen päätoimittaja alusta lähtien. FHRA palkitsi Uskalin vuoden journalistiksi 2010 näillä perusteilla:
"FHRA:n tapahtumat saivat runsaasti palstatilaa lehdistöstä ja ahkerimmin tapahtumista kirjoittivat tietenkin moottorialan lehdet. Paljon sivuja, niin kisa- kuin näyttelyjuttuihin, käytti tämä palkinnon saaja. Ja taisipa herra päätoimittaja ottaa useamman kerran tuntumaa myös kiihdytysurheiluun niin autolla kuin pyörällä."

## Lähteet

## Aiheesta muualla
* B#1 työn touhussa KTM moottoripyörällä
* DVD kansikuva
X-Men vs. Street Fighter

**X-Men vs. Street Fighter** () on Capcomin kehittämä ja julkaisema *[[Marvel vs. Capcom]]* -tappelupelisarjan ensimmäinen osa. Peli julkaistiin aluksi kolikkopelinä vuonna 1996 ja vuotta myöhemmin Sega Saturnille, mutta vain Japanissa. PlayStation-versio julkaistiin vuonna 1998.

## Pelattavuus
*X-Men vs. Street Fighter* käyttää samantapaista systeemiä kuin Capcomin aikaisempi peli *[[Marvel Super Heroes]]*, mutta lisää mukaan kahden hengen joukkueet. Kolmen erän sijasta hahmot tappelevat yksi vastaan yksi ottelua siihen asti kunnes jommankumman joukkueen molemmilta hahmoilta on loppunut energiat. Pelin aikana voi halutessaan vaihtaa hahmon. Toinen hahmo tulee automaattisesti peliin mukaan, mikäli pelaajan aloittavan hahmon energiat loppuvat kesken. Pelissä on myös tasomittari, joka kasvaa osumien myötä. Tämä hyödyntää pelin aikana siten, että pelaaja voi tehdä Hyper Combon, joka maksaa kaksi tasoa. Combossa ovat molemmat hahmot mukana.

Pelaajan voitettua omalla parijoukkueellaan kaikki vastustajat, se saa lopuksi vastaansa Tuhon.

## Pelattavat hahmot
X-Men-hahmojen kokoonpano on hyvin pitkältä samanlainen, kuin Capcomin edellisessä tekemässä *[[Marvel Super Heroes]]* -pelissä. *X-Men vs. Street Fighteriin* on laitettu kolme hahmoa, jotka eivät esiintyneet aikaisemmin mainitussa pelissä. Lisäksi hahmojen ulkonäkö perustuu pitkälti vuoden 1992 *[[X-Men (vuoden 1992 animaatiosarja)|X-Men]]*-animaatiosarjan ulkonäköihin. Myös hahmojen ääninäyttelijät ovat samat henkilöt, jotka olivat animaatiosarjassa mukana.

*Street Fighter* -hahmot puolestaan olivat ulkonäöltään samanlaisia, kuten samaan aikaan markkinoilla olleessa ''Street Fighter Alpha 2'':ssa.

## Lähteet
Leh

**Leh**  () on Ladakhin alueen suurin kaupunki Jammun ja Kashmirin osavaltiossa Pohjois-Intiassa. Kaupungissa asui 28&nbsp;639 ihmistä vuonna 2001 väestönlaskennan mukaan.

Leh oli vuosisatoja tärkeä pysähdyspaikka kaupankäyntireittien varrella, Pakistanin sekä Kashmirin sijaitessa lännessä ja Tiibetin idässä. Alueen läpi kulki muun muassa suolaa, viljaa ja kašmirvillaa. Alue kärsi vakavista tulvista vuonna 2010, joiden seurauksena yli sata ihmistä kuoli.

## Lähteet
Kolme kolikkoa lähteessä

**Kolme kolikkoa lähteessä** (*Three Coins in the Fountain*) on Jean Negulescon ohjaama yhdysvaltalainen elokuva vuodelta 1954. *Kolme kolikkoa lähteessä* sai Oscar-palkinnot parhaasta värikuvauksesta ja laulusta. Lisäksi se oli ehdolla parhaaksi elokuvaksi.

Elokuvassa kolme aviomiestä etsivää naista (Dorothy McGuire, Jean Peters ja Maggie McNamara) heittää kolikon Trevin-suihkulähteeseen toivoen sen tuovan onnea miehen etsinnässä.

## Roolit

## Lähteet

## Aiheesta muualla
* 
*
Yiruma

**Yiruma** (oik. **I Ru-ma**, s. 15. helmikuuta 1978) on eteläkorealainen pianisti ja säveltäjä. Hän opiskeli musiikkia Englannissa ja valmistui King's College Londonista vuonna 2000. Tunnetuin kappale on luultavasti River Flows in You.

Yiruma meni naimisiin 27. toukokuuta, 2007 Son Hye-Imin kanssa ja heillä on 7. lokakuuta, 2007 syntynyt lapsi nimeltään Loanna. Son Hye-Imin nuorempi sisar on näyttelijä Son Tae-young ja hänen miehensä Kwon Sang-woo on myös näyttelijä.

## Albumit
* *Love Scene* (2001)
* *First Love* (2001)
* *From the Yellow Room* (2003)
* *Nocturnal Lights...They Scatter* (2004)
* *Poemusic* (2005)
* *Yiruma: Live at HOAM Art Hall* (2005)
* *H.I.S. Monologue* (2006)
* *P.N.O.N.I* (2008)
* *Stay in Memory* (2012)
* *Healing Piano* (2013)
* *Blind Film* (2013)
* *Atmosfera - Yiruma Special Album* (2014)
* *Piano* (2015)
* *Frame* (2017)
Yardbird Suite

”**Yardbird Suite**”, alun perin ”**What Price Love?**”, on Charlie Parkerin säveltämä ja sanoittama jazzkappale. Parker sävelsi kappaleen jo vuonna 1940 ja halusi nauhoittaa sen Jay McShannin yhtyeen kanssa samana vuonna, mutta tuottajat eivät kelpuuttaneet kappaletta nauhoitettavaksi. Parker nauhoitti ensimmäisen version lopulta 28. marraskuuta 1946 septetillä, johon kuuluivat hänen lisäkseen trumpetisti Miles Davis, saksofonisti Lucky Thompson, pianisti Dodo Marmarosa, basisti Vic McMillan ja rumpali Roy Porter.

Kappaleen nimi viittaa Igor Stravinskyn *Tulilintu*-sarjaan (engl. *Firebird Suite*), jonka Parker oli kuullut joitakin vuosia aiemmin. ”Yardbird” oli Parkerin pitkäaikainen lempinimi, joka myöhemmin lyheni muotoon ”Bird”. Vaikka suuri osa Parkerin sävellyksistä perustui jonkin aiemman kappaleen rakenteeseen, ”Yardbird Suite” oli kokonaan Parkerin käsialaa.

Jazzlaulaja Eddie Jefferson sanoitti kappaleen uudestaan vuoden 1969 albumilleen *Come Along with Me*. Jeffersonin sanoitus kertoi bebopista ja sen alkuun saattaneista muusikoista eikä viitannut alkuperäisiin sanoihin mitenkään. Kappaleen on sanoittanut uudelleen myös bebop-pianisti ja laulaja Bob Dorough.

## Lähteet
Scrapple from the Apple

”**Scrapple from the Apple**” on Charlie Parkerin säveltämä jazzstandardi vuodelta 1947. Parkerin levytys marraskuulta 1947 julkaistiin sekä Savoy- että Dial-yhtiöiden kautta, koska Parkerilla oli tuolloin sopimus molempien levy-yhtiöiden kanssa. Tallenteella soittavat Parkerin lisäksi trumpetisti Miles Davis, rumpali Max Roach, pianisti Duke Jordan ja basisti Tommy Potter.

Dexter Gordon levytti version Pariisissa vuonna 1963 Bud Powellin, Kenny Clarken ja Pierre Michelot’n kanssa. Kappaleen ovat levyttäneet myös muun muassa Bill Evans, Stan Getz ja Jimmy Smith.

AABA-muotoinen kappale käyttää A-osiossa sointukulkua Fats Wallerin kappaleesta ”Honeysuckle Rose” ja B-osio perustuu George Gershwinin ”I Got Rhythm” -kappaleen sointuihin.

## Lähteet
Perhosvaikutus 2

**Perhosvaikutus 2** (alkuperäiseltä nimeltä *Butterfly Effect 2*) on yhdysvaltalainen psykologinen trilleri vuodelta 2006. Elokuvan ohjaaja on John R. Leonetti, pääosissa Eric Lively, Erica Durance, Dustin Milligan ja Gina Holden. Elokuva liittyy pitkälti vuoden 2004 elokuvaan *[[Perhosvaikutus (elokuva)|Perhosvaikutus]]* ja julkaistiin suoraan DVD-levylle 10. lokakuuta 2006.

## Aiheesta muualla
*
Auerbach

**Auerbach** voi tarkoittaa seuraavia:

;Henkilöitä:
* Berthold Auerbach (1812−1882), saksalainen kirjailija
* Dan Auerbach  (s. 1979), yhdysvaltalainen kitaristi, laulaja ja musiikkituottaja
* Erich Auerbach (1892–1957), saksalainen filologi ja kirjallisuuskriitikko
* Frank Auerbach (1931–2024), brittiläinen taidemaalari
* Johannes Ilmari Auerbach (1899–1950), saksalainen kuvanveistäjä ja taidemaalari
* Leopold Auerbach (Averbach, 1903–1937), neuvostoliittolainen poliitikko ja kirjallisuusvaikuttaja
* Lera Auerbach (s. 1973), venäläinen säveltäjä, pianisti ja kirjailija
* Oscar Auerbach (1905–1997), yhdysvaltalainen patologi
* Red Auerbach (1917–2006), yhdysvaltalainen koripallovalmentaja

;Paikkoja:
* Auerbach Saksin osavaltiossa Saksassa.
Night in Tunisia

”**Night in Tunisia**” on Dizzy Gillespien ja Frank Paparellin säveltämä ja Jon Hendricksin sanoittama jazzkappale vuodelta 1942. Sen tallensi laulettuna Sarah Vaughan 31. joulukuuta 1944 yhtyeellä, jossa soittivat muun muassa Gillespie ja saksofonisti Charlie Parker; versio julkaistiin levyllä vuonna 1946. Gillespie levytti kappaleen useita kertoja uransa aikana, ja Parker levytti sen yhtyeensä kanssa ilman Gillespietä vuonna 1946. Kappaleen ovat levyttäneet myös muun muassa Bud Powell, Sonny Rollins, Art Blakey, Ella Fitzgerald ja Dexter Gordon.

Gillespien sekstetin levytys vuodelta 1946 palkittiin historiallisten äänitteiden Grammy Hall of Fame -palkinnolla vuonna 2004. Jon Hendricks voitti vuonna 1985 Grammy-palkinnon uudelleen sanoitetulla ja sovitetulla vocalese-versiollaan ”Another Night in Tunisia”.

Kappaleen nimi Vaughanin levytyksessä oli ”Interlude” (”välisoitto”); myöhemmin Gillespie vaihtoi nimen ”Night in Tunisiaksi”. Kappaleen nimi kirjoitetaan usein myös epämääräisellä artikkelilla ”A Night in Tunisia”.

Martti Innanen on esittänyt kappaletta suomeksi nimellä ”Yö Turengissa”.

## Lähteet
Kenny Dorham

**McKinley Howard ”Kenny” Dorham** (30. elokuuta 1924 Fairfield, Texas – 5. joulukuuta 1972 New York) oli yhdysvaltalainen jazztrumpetisti ja säveltäjä. Hän soitti monien 1940- ja 1950-luvun bebop-artistien kanssa ja johti myös omia yhtyeitään. Hän sävelsi jazzstandardiksi tulleen bossa nova -kappaleen ”Blue Bossa”.

Dorham syntyi Fairfieldissä, Texasissa 30. elokuuta 1924. Hänen ensimmäinen instrumenttinsa oli piano, johon hän sai soittotunteja seitsenvuotiaasta lähtien. Trumpetinsoiton hän aloitti high schoolissa ollessaan. Hän värväytyi armeijaan vuonna 1942.

1940-luvun loppupuolelta 1950-luvulle Dorham soitti monien bebop-aikakauden huippuartistien kanssa, mukaan lukien Billy Eckstine, Dizzy Gillespie, Lionel Hampton ja Mercer Ellington. Hän korvasi Miles Davisin Charlie Parkerin yhtyeen trumpetistina vuonna 1948 ja oli yksi Art Blakeyn 1950-luvun alussa perustaman Jazz Messengers -yhtyeen alkuperäisjäsenistä.  Clifford Brownin kuoltua äkillisesti vuonna 1956 Dorham otti hänen paikkansa Max Roachin triossa, ja vuodesta 1958 lähtien hän johti omia kokoonpanojaan. Vuosina 1963–1964 hän soitti Joe Hendersonin yhtyeessä, jonka kanssa nauhoitti muun muassa standardin asemaan nousseen sävellyksensä ”Blue Bossa”.

Dorham kuoli New Yorkissa 5. joulukuuta 1972.

## Lähteet

## Aiheesta muualla
*
Sons of Anarchy

**Sons of Anarchy** on yhdysvaltalainen draamasarja, joka kertoo kuvitteellisesta rikollisesta moottoripyöräkerhosta. Sarjan ensi-ilta oli 3. syyskuuta 2008 FX-televisiokanavalla. *Sons of Anarchy* on ollut ehdolla saada monta palkintoa. Suomessa sarjaa esittää MTV Max -kanava, joka alkoi esittää neljättä tuotantokautta 25. syyskuuta 2012.

*Sons of Anarchyn* on luonut Kurt Sutter, jonka meriitteihin kuuluu poliisisarja *[[The Shield]]in* käsikirjoittaminen ja tuottaminen.

*Sons of Anarchy* sijoittuu Kaliforniaan, kuvitteelliseen Charmingin pikkukaupunkiin ja kertoo Teller-Morrowin perheen sekä Sons of Anarchy -moottoripyöräkerhon tarinan. Perheen voimahahmoja ovat äiti Gemma (Katey Sagal), isäpuoli Clay (Ron Perlman) ja poika Jackson (lyhennetään usein Jax) (Charlie Hunnam) sekä Jaxin tyttöystävä ja myöhemmin kihlattu Tara (Maggie Siff).

## Juoni

Perhe kuuluu Sons of Anarchy -moottoripyöräkerhoon, joka taiteilee sekä laittomien että laillisten tulonlähteiden kimpussa yrittäen säilyttää asemansa muiden jengien puristuksessa. Sheriffin kanssa toimiessa on omat ongelmansa ja varjoja kuvioon heittävät itsepäinen ATF-agentti June Stahl sekä piirikunnan apulaissyyttäjä Lincoln 'Linc' Potter. Väkivalta ja valtataistelu ovat elämän arkea. Myös kerhon sisällä kiehuu.

Jaxin isä on kuollut eikä poika ole koskaan täysin selvinnyt siitä. Sarja perustuu löyhästi William Shakespearen näytelmään Hamlet, jossa isänsä haamun kanssa jutteleva prinssi joutuu kyseenalaistamaan oman paikkansa elämässä. Sarjan jaksoissa Jaxiin viitataankin moneen otteeseen "prinssinä". Äiti odottaa poikansa ottavan tulevaisuudessa isänsä paikan ja astuvan kerhon johtoon isäpuolensa tilalle, mutta Jax suhtautuu yhä epäluuloisemmin hänelle pedattuun tulevaisuuteen.

Sarjan vahvuuksia on kriitikoiden mukaan ollut sen autenttisuus, kyky rikkoa rajoja ja käsitellä muun muassa perhearvoja sekä lojaalisuutta tavalla, jota ei monista muista sarjoista samalla väkevyydellä löydy. 

## Lähteet
*Sons Of Anarchy Music TrackList
* http://www.sub.fi/sonsofanarchy/
* http://www.ugo.com/therush/gallery/kurt-sutter-soa-interview/712/11/ 
* http://www.metacritic.com/tv/sons-of-anarchy/season-3/critic-reviews
* http://www.usatoday.com/life/television/news/2008-09-02-sons-of-anarchy-sagal_N.htm
* Sons of Anarchy - Trailer

## Aiheesta muualla
Suomen kulkuneuvot

**Suomen kulkuneuvot** eli **Turisti** on vuosina 1891–2010 ilmestynyt Suomen julkisen liikenteen aikataulukirja. Sitä julkaisi ensin Suomen Matkailuliitto, sittemmin Edita. Julkaisun päätoimittaja oli vuodet 1981–2011 Kari Juntunen. Julkaisun levikki oli parhaimmillaan 140&nbsp;000, mutta viimeisenä vuotena siitä vain alle prosentin. 

Suomen kulkuneuvot ilmestyi 1990-luvulle saakka neljästi vuodessa, loppuaikoina kolmesti vuodessa. Kirjan painos oli 1990-luvulla 13&nbsp;000–14&nbsp;000 kappaletta. Vuonna 1997 kirjan irtonumeron hinta oli 100 markkaa. Julkaisun historian viimeisinä vuosina kirjaa käyttivät pääasiassa ammattilaiset.

Julkaisun historiassa näkyi eri liikennemuotojen kehitys. Ensimmäisessä kirjassa vuodelta 1891 rautateiden aikatauluja oli 28 ja laivaliikennettä 67 sivua. Vuonna 1911 junaliikenteen osuus oli 57 ja laivaliikenteen 33 sivua. Ensimmäinen linja-auton aikataulu julkaistiin vuonna 1920. Linja-autoliikenteen osuus Suomen kulkuneuvojen sivumäärästä kasvoi voimakkaasti 1930-luvulla. Vuonna 1931 sivumäärä jakautui siten, että junien aikatauluja oli 40, linja-autoliikennettä laivaliikennettä kymmenen sivua. Vuonna 1991 junien aikatauluja oli 159, linja-autojen 253, lentokoneiden 22 ja laivojen 24 sivua.

Suomen kulkuneuvot jäi historiansa aikana kokonaan ilmestymättä kahdesti. Keväällä 1918 kirjan julkaiseminen estyi kansalaissodan vuoksi. Vuodenvaihteen 1939–1940 Talvituristi ei ilmestynyt talvisodan syttymisen vuoksi. Vuoden 1944 Syysturistin ilmestyminen viivästyi muutamalla kuukaudella jatkosodan vuoksi, ja vuoden 1956 Kevätturisti ilmestyi yleislakon vuoksi runsaan kuukauden myöhässä. Vuoden 1986 Kesäturistin ilmestymistä viivästytti virkamieslakko saman vuoden keväällä. 

Viimeiseksi jäänyt Turisti-aikataulut on Talvituristi ja numeroltaan 1/2011. Siinä on aikataulut ajalle 12.12.2010–5.6.2011. Kirjan julkaiseminen lopetettiin, koska maksulliselle julkaisulle ei enää ollut kysyntää tietojen löytyessä maksuttomasti internetistä.

## Aikaisemmat nimet
* 1891–1907 Turisten/Turisti
* 1907–1910 Aikataulut/Tidtabellen
* 1910–1930 Turisti/Turisten
* 1930–2002 Suomen Kulkuneuvot/Finlands Kommunikationer
* 2003–2011 Turisti Aikataulut

## Lähteet
* Turisti Aikataulut nro 1/2011, Helsinki 2010, Edita Prima Oy. ISSN 0357-1165 

## Aiheesta muualla
* Heikki Immeli ja Kari Juntunen: *Piletti Pietariin: Suomen kulkuneuvojen 100-vuotistaipaleelta.* Helsinki: Suomen Matkailuliitto, 1991.
Kivistön kirkko

**Kivistön kirkko** on vuonna 1967 valmistunut punatiilinen kirkko Kivistössä Vantaalla. Sen ovat suunnitelleet arkkitehdit Raili ja Kalevi Hietanen. Kirkkoon mahtuu 150 henkeä. Kaksiosaisen alttaritaulun on maalannut Sakari Marila. Aiemmin alttaritauluna ollut risti on kirkkosalin takaseinällä.

## Lähteet

## Aiheesta muualla
Kari Juntunen

**Kari Juntunen** (s. 26. joulukuuta 1956 Helsinki) oli *[[Suomen kulkuneuvot]]* eli *Turisti*-julkaisun toimittaja 1981–2011 Turistin viimeiseen numeroon saakka.

*Turistin* toimittajaksi Juntunen päätyi valitettuaan sen virheistä Suomen Matkailuliitolle. *Turistin* ohella hän on kirjoittanut Heikki Immelin kanssa historiikin *Piletti Pietariin – Suomen kulkuneuvojen 100-vuotistaipaleelta* (1991).

## Lähteet
III (Yatteringin albumi)

**III** on puolalaisen brutaalin death metal -yhtye Yatteringin neljäs studioalbumi, joka on julkaistu vuonna 2005.

## Kappalelista
#
#
#
#
#
#
#
#
#
#

## Kokoonpano
* Svierszcz – laulu, bassokitara
* Hudy – kitarat, taustalaulu
* Trufel – kitarat
* Ząbek – rummut, lyömäsoittimet, taustalaulu

## Aiheesta muualla
* 
*
Charlie Byrd

**Charles Lee ”Charlie” Byrd** (16. syyskuuta 1925 – 2. joulukuuta 1999) oli yhdysvaltalainen kitaristi. Hän oli tärkeässä osassa mukana tekemässä brasilialaista bossa nova -musiikkia tunnetuksi yhdysvaltalaiselle yleisölle.

## Ura
Byrd syntyi musikaaliseen perheeseen Chackatuckissa, Virginiassa 16. syyskuuta 1925. Hän soitti toisen maailmansodan aikaan Ranskassa armeijan yhtyeessä, ja tapasi siellä muun muassa ihannoimansa jazzkitaristi Django Reinhardtin. Sodan jälkeen hän konsertoi jazzkitaristina eri orkestereissa, muun muassa Joe Marsalan ja Freddie Slackin kanssa. 

1950-luvun alussa Byrd alkoi opiskella klassista kitaransoittoa opettajinaan Sophocles Papas ja Thomas Simmons. Myöhemmin hän matkusti Italiaan jatkaakseen opintojaan Andrés Segovian johdolla. Hän jatkoi kuitenkin myös jazzin soittamista, usein soittaen osan konsertista jazzia ja osan klassista materiaalia.

Vuonna 1961 Byrd tutustui Etelä-Amerikan kiertueella ollessaan brasilialaiseen bossa nova -musiikkiin. Palattuaan yhdysvaltoihin hän nauhoitti Stan Getzin kanssa albumin *[[Jazz Samba]]*. Albumi ja siltä julkaistu single ”Desafinado” olivat suuria hittejä ja laittoivat Yhdysvalloissa alulle bossa nova -buumin.

Byrd nauhoitti useita albumeita Riverside-yhtiölle ja sai sitten sopimuksen Columbia Recordsilta. Vuonna 1973 hän perusti yhtyeen Great Guitars. Hänen viimeiseksi nauhoituksekseen jäi Louis Armstrong -tribuutti *For Louis* vuodelta 1999.

Charlie Byrd kuoli 2. joulukuuta 1999 Annapolisissa, Marylandissä.

*Jazz Samba* (1962) valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Valikoitu diskografia
Alla on lueteltu osa Byrdin nauhoittamista albumeista.

## Lähteet
Ford-luokka

**Ford-luokan partioveneet** olivat Britannian kuninkaallisen laivaston 1950-luvun lopulla tilattu meritorjunta-alusluokka.

## Alukset
W. Holt suunnitteli alukset rannikkoalueiden sukellusveneidentorjuntaan korvaamaan sodan aikana palveluksessa olleet HDML-alukset. Niiden voimanlähteinä olleista dieselmoottoreista pääkoneet kytkettiin laitimmaisiin akseleihin ja risteilymoottori keskimmäiseen akseliin. Alusten ulkomuoto oli erikoinen, koska niissä oli kaksi savuhormia rinnakkain ja verkkomasto savuhormien edessä.

Aseistukseksi oli suunniteltu yksiputkinen Squid-sukellusveneidentorjuntaheitin, mutta aseen valmistuksen viivästyessä ja lopulta peruunnuttua ensimmäisenä valmistunut *HMS Shalford* varustettiin perään sijoitetulla kolmiputkisella Squid-heittimellä. Muut alukset aseistettiin kahdella syvyyspomminheittimellä ja kahdella kiskolla.

*HMS Droxford* (P3113) oli Glasgow'n ja Strathclyden yliopistojen Kuninkaallisen laivaston kadettiyksiköissä (). Alusta käytettiin kadettien koulutukseen sekä kalastusalueiden valvontaan Skotlannin länsirannikolla. *HMS Beckford* (P3104) nimettiin *HMS Deeksi*, kun se liitettiin Liverpoolin yliopiston laivaston kadettiyksikköön ().

## Lähteet
*

### Viitteet
Peachtree Road

__NOTOC__
**Peachtree Road** on Elton Johnin kahdeskymmeneskahdeksas studioalbumi, joka julkaistiin 9. marraskuuta 2004.

Albumi ylsi ensimmäisellä listaviikollaan Yhdysvalloissa Billboard 200 -listan sijalle 17.

## Kappaleet
Kaikki kappaleet kirjoittanut Elton John ja Bernie Taupin.

## Muusikot
* Elton John – piano, laulu
* Davey Johnstone – kitarat, mandoliini, taustalaulu
* Guy Babylon – Hammond-urut
* Bob Birch – bassokitara, taustalaulu
* Nigel Olsson – rummut, taustalaulu
* John Mahon – lyömäsoittimet, taustalaulu

## Arvostelut
* AllMusic: 
* Soundi: 

## Lähteet

## Aiheesta muualla
* Elton Johnin virallinen sivusto 
* Elton Johnin diskografia
HMS Axford

**HMS Axford** (viirinumero P3103) oli Britannian kuninkaallisen laivaston 1950-luvulla valmistettu Ford-luokan partioalus.

## Valmistus

Alus tilattiin William Simons and Companyltä Renfrewistä, missä köli laskettiin telakkanumerolla 796. Alus laskettiin vesille 30. syyskuuta 1954 ja valmistui vielä samana vuonna. Alus nimettiin West Yorkshiressä olevan Axfordin kylän mukaan.

## Palvelus
Palvelukseen otettaessa alus liitettiin Sussexin laivastoreserville, missä se oli torpedo- ja sukellusveneidentorjuntayksikkönä. Se teki kolmesti vuodessa kahden viikon koulutuspurjehduksen sukellusveneidentorjuntakyvyn ylläpitämiseksi. Sukellusveneidentorjuntakoulutuksen lisäksi aluksella tehtiin runsaasti laivastovierailuita kuten Ostendeen, Dunkerqueen, Calais'hen, Dieppeen, Fécampiin ja Kanaalisaarille. Alus oli 1950-luvun puolivälissä kuninkaallisen jahdin saattajana.

Alus poistettiin 1957 palveluksesta ja siirrettiin 1963 reserviin, mistä se myytiin  9. syyskuuta 1966 Nigerian laivastolle nimettynä *Kadunaksi*. Se romutettiin 1975.

## Lähteet
*
*

### Viitteet
Greatest Hits (Elton Johnin albumi)

**Greatest Hits** on englantilaisen Elton Johnin vuonna 1974 julkaistu ensimmäinen kokoelmalevy. Se kokoaa yhteen hänen kymmenen singleään. Siitä tuli hänen myydyin albuminsa ja ensimmäinen, jolla hän sai timanttilevyn RIIA:lta Yhdysvalloissa.

Vuonna 2003 se sijoittui *[[Rolling Stone]]n* 500 kaikkien aikojen parasta albumia -listalla sijalle 135.

## Kappalelista
Kaikki kappaleet on kirjoittanut Elton John ja Bernie Taupin.

;Vuoden 1992 uudelleenjulkaisu
Polydorin CD-versio, joka julkaistiin 1990-luvulla, sisältää kappaleet "Bennie and the Jets" (kappale 7) ja "Candle in the Wind" (kappale 8).

## Listasijoitukset

## Katso myös
*Luettelo maailman myydyimmistä albumeista
*Luettelo Yhdysvaltain myydyimmistä albumeista

## Lähteet

## Aiheesta muualla
*Elton Johnin virallinen sivusto 
*Elton Johnin diskografia
Kolavia

**Kolavia** ()  oli venäläinen, toukokuussa 1993 liikennöinnin aloittanut lentoyhtiö. Lentoyhtiöllä on kahdeksan matkustajakonetta, joilla se operoi Venäjällä, Ukrainassa ja Azerbaidžanissa. Yhtiön solmukohtina toimivat Kogalymin kansainvälinen lentoasema ja Surgutin kansainvälinen lentoasema. Yhtiö meni konkurssiin maaliskuussa 2016.

## Historia

Kolavia perustettiin vuonna 1993. Operoinnin yhtiö aloitti toukokuussa 1993. Tammikuussa 2011 yhtiön kone joutui onnettomuuteen, kun vuorolennolla Surgutista Moskovaan yhtiön kone tuhoutui Surgutin kansainvälisellä lentoasemalla tuhoisassa tulipalossa, joka vaati neljä ihmishenkeä.

31. lokakuuta 2015 yhtiön Airbus A321 syöksyi maahan Siinain niemimaalla Egyptissä. Onnettomuudessa menehtyivät kaikki koneessa olleet 224 ihmistä.

## Kohteet

Kolavialla oli 12 kohdetta, joihin se liikennöi säännöllisesti.

## Laivasto

Kolavian laivaston keski-ikä oli tammikuussa 2011 3,9 vuotta ilman Tupolev Tu-154 -tyyppisiä koneita.

## Aiheesta muualla
* Kolavian viralliset kotisivut 

### Lähteet
Kemppi (täsmennyssivu)

**Kemppi** voi tarkoittaa seuraavia asioita:

* Kemppi Oy, suomalainen hitsausalan yritys
* kemppi, perusosa monissa hyönteisiin kuuluvan kemppien yläheimon taksonien nimissä

## Henkilöt

* Antti Kemppi (1893–1974), suomalainen kansanedustaja (Maalaisliitto)
* Armas Kemppi (1893–1949), suomalainen upseeri
* Arvi Kemppi (1931–2008), suomalainen laulaja
* Hilkka Kemppi (s. 1988), suomalainen kansanedustaja (Keskusta)
* Jarkko Kemppi (s. 1970), suomalainen historiantutkija
* Juho Siltanen, o.s. *Kemppi* (1896–1973), suomalainen moukarinheittäjä
* Juliette Kemppi (s. 1994), suomalainen jalkapalloilija
* Martti Kemppi (1919–2002), suomalainen yritysjohtaja, Kemppi Oy:n perustaja ja teollisuusneuvos
* Miikka Kemppi, *Sunny* (s. 1993), suomalainen tietokonepelaamisen ammattilainen
* Pekka Kemppi (1887–1957), suomalainen SSTP:n kansanedustaja
* Raiku Kemppi (1928–2013), suomalainen näyttelijä ja ohjaaja
* Rosanna Kemppi (s. 1986), suomalainen näyttelijä
* Samu Kemppi (s. 2002), Apua Nuorille -tiimin perustaja
* Samuli Kemppi, suomalainen tekno-tuottaja ja DJ
* Usko Kemppi (1907–1994), suomalainen säveltäjä, sanoittaja, kirjailija ja elokuvakäsikirjoittaja
C-luokka (hävittäjä, 1943)

**C-luokka** oli Britannian Kuninkaallisen laivaston viiden alaluokan muodostama hävittäjäluokka. Alaluokkiin, joita olivat Ca-, Ch-, Co- ja Cr-luokat, kuului kaikkiaan 32 alusta ryhmiteltyinä kahdeksan aluksen 11., 12., 13. ja 14. hätälaivueeksi (). Viides Ce-luokka peruutettiin kokonaisuudessaan, jotta Weapon-luokka saatiin tuotantoon.

## Lähteet

*
*
*

### Viitteet
Valeri Nepomnjaštši

**Valeri Nepomnjaštši** (, s. 7. elokuuta 1943) on venäläinen jalkapallovalmentaja ja entinen puolustaja. Hän toimii FK Tom Tomskin päävalmentajana.

## Ura

Pelaajaurallaan puolustajan tontilla viihtynyt Nepomnjaštši edusti SKIF Ashgabatia ja Spartak Samarkandia Neuvostoliiton alemmilla sarjatasoilla. Hän lopetti pelaajauransa jo vuonna 1967.

Valmennusuransa Nepomnjaštši aloitti 1982 Stroitel Ashgabatin päävalmentajana. Todellisen läpimurtonsa hän teki kuitenkin vasta noustuaan yllättäen Kamerunin maajoukkueen peräsimeen. Hän luotsasi Kamerunin MM-kisoihin 1990. ”Kenraaliharjoitus” Afrikan mestaruuskisoissa ei sujunut hyvin Kamerunin pudottua jo 1. kierroksella, mutta MM-kisoissa maa eteni sensaatiomaisesti puolivälieriin. Kamerunin kisamatka päättyi tiukan taistelun jälkeen jatkoaikatappioon Englannille 3–2.

MM-kisojen jälkeen Nepomnjaštši jatkoi uraansa Kiinan maajoukkueen teknisenä konsulttina. Valmennustehtäviin hän palasi 1991 turkkilaisen Gençlerbirliğin päävalmentajana. Hän vietti Turkissa pari vuotta valmentaen myös MKE Ankaragücüä. 

Vuonna 1994 Nepomnjaštši siirtyi valmentajaksi Aasian kentille. Hän aloitti korealaisen Yukong Elephants peräsimessä ja luotsasi Bucheon SK:ksi nimensä muuttaneen seuran Korean League Cupin mestariksi 1996. Korea-pestinsä jälkeen hän valmensi kiinalaisIa Shenyang Haishia, Shandong Luneng Taishania ja Shanghai Shenhuaa sekä japanilaista Sanfrecce Hiroshimaa ilman suurempaa menestystä. 

Kaudella 2006 Nepomnjaštši toimi uzbekistanilaisen FK Pahtakor Taškentin sekä Uzbekistanin maajoukkueen päävalmentajana. Pahtakorin kanssa hän voitti maan tuplamestaruuden.

Syyskuussa 2008 Nepomnjaštši siirtyi ensimmäistä kertaa urallaan venäläisseuran päävalmentajaksi allekirjoitettuaan sopimuksen FK Tom Tomskin kanssa.  Hänen johdollaan Tom Tomsk on sijoittunut liigan keskikastiin sijoille 9 ja 8. Kaudella 2011/12 suoritukset eivät vastanneet seurajohdon tavoitteita ja kuuden ottelun tappioputki johti lopulta potkuihin syyskuussa 2011. 

Huhtikuussa 2014 kokenut Nepomnjaštši palasi FK Tom Tomskin päävalmentajaksi.  Hänen johdollaan seura sijoittui 1. divisioonassa neljänneksi kaudella 2014/15. Kesäkuussa 2015 Tomsk teki kaksivuotisen jatkosopimuksen veteraanivalmentajansa kanssa. 

## Meriitit

* MM-puolivälierät: 1990
* AM-1.kierros: 1990
* Korean League Cup: 1996
* Uzbekistanin mestaruus: 2006
* Uzbekistanin cup: 2006

## Lähteet

|-
R6

**R6** tai **R-6** voi viitata muun muassa seuraaviin:

* R6, kuusisylinterinen rivimoottori
* R6, eräs sauvaparistotyyppi
* Tupolev R-6, neuvostoliittolainen sotilaslentokone
Sotajumala / Torture Killer

**Sotajumala / Torture Killer** on kahden suomalaisen death metal -yhtyeen Sotajumalan ja Torture Killerin split-albumi, joka on julkaistu vuonna 2005. Albumi julkaistiin 500:n kappaleen rajoitettu erä 7" vinyylinä 500. CD-single -versio julkaistiin sensuroiduilla kansilla.

## Kappaleet
;Sotajumala
#
#

;Torture Killer
#
#

## Kokoonpanot

;Sotajumala
* Mynni Luukkainen – laulu
* Kosti Orbinski – kitara
* Pete Lapio – kitara
* Tomi Otsala – basso, taustalaulu
* Timo Häkkinen – rummut

;Torture Killer
* Juri Sallinen – laulu
* Tuomas Karppinen – kitara
* Jari Laine – kitara, taustalaulu
* Kim Torniainen – bassokitara
* Tuomo Latvala – rummut

## Lähteet

## Aiheesta muualla
* 
*
Harmaahuppuattila

**Harmaahuppuattila** (*Attila rufus*) on Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan harmaahuppuattila on noin 21&nbsp;cm. Selästään ja siivistään laji on väritykseltään oranssinruskea. Pää on väriltään harmaa ja nokka vaaleanpunainen. Alalajilla *A. r. hellmayri* on valkoista väriä ainoastaan leuassa, kun taas nimialalajilla myös kurkku on valkoinen ja harmaaviiruinen. Vatsa harmaahuppuattilalla on väriltään kellertävän ruskea.

## Levinneisyys ja elinympäristö
Harmaahuppuattila on endeeminen Brasilian lintu. Lintua tavataan Atlantin rannikon sademetsistä ja metsien reunamailta Bahian osavaltiosta etelään Rio Grande do Sulin osavaltioon. Laji liikkuu yleensä pareittain latvuskerrosten alaosissa. Harmaahuppuattilan elinympäristöt ovat yleensä alle 1&nbsp;500 metrin korkeudella merenpinnasta.

## Lähteet
Hokuto no ken

**Hokuto no ken** (, ”Otavan nyrkki”) on japanilainen anime- ja mangasarja. Sen on käsikirjoittanut Buronson ja piirtänyt Tetsuo Hara. Mangaa julkaistiin alun perin Shūkan Shōnen Jump -lehdessä vuosina 1983–1988. Animea tehtiin televisioon kaksi sarjaa vuosina 1984–1987 ja 1987–1988. Sekä elokuva  Fist of the North Star vuonna 1986.

Animesarjaa on myöhemmin jatkettu nimellä Shin Hokuto no Ken (New Fist of the North Star) vuosina 2003-2004 kolmen jakson verran.

## Aiheesta muualla
* http://www.hokuto-no-ken.jp/
Queenslandin tulvat 2010–2011

**Queenslandin tulvat 2010–2011** alkoivat joulukuussa 2010 Queenslandin osavaltiossa Australiassa. Tulva vaikutti noin 200&nbsp;000 ihmisen elämään. Ainakin kolme ihmistä kuoli.

Tulvat pysäyttivät toiminnan suuressa osassa osavaltion hiilikaivoksissa, joissa tuotetaan noin puolet koko maailman vientiin toimitetusta koksaushiilestä. Veden pumppaaminen kaivoksista voi kestää viikkoja, jona aikana erityisesti Aasiassa voi tulla pulaa hiilestä, mikä puolestaan luo nousupaineita hintoihin.

## Vaikutukset
Tulvimisen seurauksena merenpinta laski maailmanlaajuisesti jopa 7 millimetriä ja pysyi alhaisena seuraavat 18 kuukautta. Queenslandin osavaltion hiilituotannosta menetettiin 30 miljoonaa tonnia, mikä vastaa 15 prosenttia vuotuisesta kokonaistuotannosta.

Karjankasvattajat joutuivat tuhoamaan noin 40&nbsp;000 litraa pilaantunutta maitoa, koska maitoautot eivät päässeet tiloille. Noin 6&nbsp;000 mandariinipuuta oli kokonaan veden alla, mutta jotkin niistä selvisivät.

## Lähteet

## Aiheesta muualla

*Queensland Government – Queensland floods
For Maggots to Devour

**For Maggots to Devour** on Torture Killerin esikoisalbumi, joka julkaistiin 6. lokakuuta 2003.

## Kappaleet
#
#
#
#
#
#
#
#
#

;Vuoden 2009 version bonuskappaleet
#
#

## Kokoonpano
* Matti Liuke – laulu
* Taneli Hatakka – kitara
* Jari Laine – kitara
* Tuomas Karppinen – bassokitara
* Tuomo Latvala – rummut

## Arvostelut
* Desibeli.net: 
* Imperiumi: 8/10
* Soundi: 

## Lähteet

## Aiheesta muualla
* 
*
Uudenseelanninkiinalaiset

**Uudenseelanninkiinalaiset** ovat Uudessa-Seelannissa asuvia kiinalaisia. Heidän joukkoonsa kuuluu sekä Uudessa-Seelannissa syntyneitä että Kiinassa tai Taiwanissa syntyneitä. Ensimmäiset kiinalaiset saapuivat Uuteen-Seelantiin jo 1860-luvulla. Vuoden 2006 väestönlaskennan mukaan Uudessa-Seelannissa asui 139&nbsp;728 kiinalaista ja 5&nbsp;451 taiwaninkiinalaista.

## Historia
Tiettävästi ainakin yksi kiinalainen oli muuttanut Uuteen-Seelantiin ennen alueen liittämistä Ison-Britannian alaisuuteen. Mies nimeltä Wong Ahpoo Hock Ting oli muuttanut Nelsoniin vuonna 1842. Edward Gibbon Wakefield suunnitteli kiinalaisten tuomista maahan työvoimaksi esimerkiksi toimimaan lammaspaimenina, mutta hanke kariutui yleiseen vastustukseen. Ensimmäiset suuremmat joukot kiinalaisia saapuivat Otagon kultakaivoksille 1860-luvulla. Vuoteen 1869 mennessä maahan oli saapunut noin 2&nbsp;00 kiinalaista. Suuri osa heistä tuli Etelä-Kiinasta, jota vaivasi liikaväestön takia maan vähyys, kuivuus ja epävakaat olot. Suurin osa maahan tulleista oli miehiä. Mahdolliset vaimot jäivät Kiinaan, ja naisten maahanmuutto oli erittäin harvinaista. Vain pieni osa kiinalaisista rikastui kultakentillä, ja suurin osa jäi köyhyyteen. Kiinalaisten maahanmuuttoa alettiin rajoittaa vuodesta 1871 lähtien, ja kiinalaisille maahantulijoille asetettiin vero. 1880-luvulta eteenpäin kultaesiintymät ehtyivät, ja monet kiinalaiset muuttivat töihin kaupunkeihin. 1800-luvun lopussa ja 1900-luvun alussa kiinalaisia kohtaan tunnettu viha nousi, ja tämä ilmentyi esimerkiksi Joe Kum Yungin murhana vuonna 1905. Murhaaja Lionel Terry halusi kiinnittää huomion "kiinalaisten maahanmuuton muodostamiin vaaroihin".

Kiinalaisten sota Japania vastaan muutti yleisen mielipiteen kiinalaismyönteiseksi. Vuodesta 1939 Uudessa-Seelannissa asuvat kiinalaismiehet saattoivat tuoda maahan vaimojaan ja lapsiaan Kiinasta pakolaisina. Maahanmuuttolakeja lievennettiin vuonna 1947, kun huolestuttiin Kiinan humanitäärisestä tilanteesta. Pakolaisina saapuneille annettiin pysyvä oleskelulupa, ja maassa yli viisi vuotta viipyneet työntekijät ja opiskelijat saivat saman luvan. Yhteensä tämä koski 1&nbsp;323 kiinalaista. 1980-luvulta eteenpäin kiinalaiset maahanmuuttajat ovat olleet pääsääntöisesti eri alojen ammattilaisia. Naisten osuus on suurempi kuin ennen.

## Kulttuuri
Kiinalaiset ovat alkaneet harjoittaa kiinalaista kulttuuria esimerkiksi juhlimalla kiinalaista uuttavuotta, mutta kiinalaisen kulttuurin harjoittaminen on syntynyt vasta hiljattain. Uudessa-Seelannissa on useita kiinalaisia järjestöjä, joista vanhimpia on dunedinilainen Cheong Shing Tong. Kiinalainen yhteisö Uudessa-Seelannissa jakautuu useisiin alaryhmiin kielten ja murteiden mukaan. Jotkut nuoremman polven siirtolaiset ovat opetelleet kiinaa ja Uuteen-Seelantiin on perustettu kiinalaisia kouluja.

## Lähteet
B. J. Penn

**Jay Dee "B. J." Penn** (s. 13. joulukuuta 1978 Kailua, Havaiji, Yhdysvallat) on yhdysvaltalainen uransa lopettanut vapaaottelija ja brasilialaisen jujutsun harjoittaja, joka kilpaili UFC:ssä. Vuonna 2000 hänestä tuli ensimmäinen ei-brasilialainen World Jiu-Jitsun mestaruuden mustanvyön sarjassa voittanut.

Penn on entinen UFC:n kevytsarjan ja välisarjan mestari. Hänestä tuli 19. tammikuuta 2008 vasta toinen vapaaottelija, joka on voittanut UFC:n mestaruuden kahdessa painoluokassa. Hän oli valmentajana The Ultimate Fighter 5 tosi-tv-ohjelmassa.

Huhtikuussa 2022 Penn ilmoitti pyrkivänsä Havaijin kuvernööriksi republikaanien listalta. Hän hävisi puolueen esivaaleissa Duke Aionalle.

## Nuoruus
Penn on osaksi korealainen, englantilais-irlantilainen ja havaijilainen. Penn aloitti brasilialaisen jiujitsun harjoittelemisen 17-vuotiaana hänen naapurinsa Tom Callosin esiteltyä lajin hänelle. Callos oli levittänyt lentolehtisiä paikallisille saleille etsien ihmisiä, joiden kanssa hän voisi harjoitella. Pennin isä oli soittanut Callosille ja sanonut, että hänen poikansa olisivat kiinnostuneita. Callos opetti Pennille kaiken mitä tiesi.

## Lähteet

## Aiheesta muualla

*https://www.ufc.com/athlete/bj-penn
F-Spot

**F-Spot** on digitaalisten valokuvien hallintaan tarkoitettu vapaa sovellus GNOME-työpöytäympäristölle. Sovelluksen nimi on leikittelyä englannin aukkosuhdetta tarkoittavalla sanalla *f-stop*.

## Ominaisuudet
F-Spotin päämääränä on olla helppokäyttöinen, mutta se tukee myös edistyneitä toimintoja kuten avainsanojen liittämistä kuviin sekä Exif- ja XMP-metatiedon näyttämistä ja vientiä.

F-Spot tukee kaikkia keskeisimpiä kuvatiedostomuotoja kuten JPEGiä, PNG:tä, TIFFiä, DNG:tä sekä useita valmistajakohtaisia Raw-muotoja (CR2, PEF, ORF, SRF, CRW, MRW ja RAF). Aiemmin Raw-muotoisia kuvia ei pystynyt muokkaamaan F-Spotilla, mutta uudemmissa versioissa on mukana UFRaw:ta käyttävä laajennus, jonka avulla Raw-kuvat voi muuntaa JPEG:iksi ja tuoda sitten takaisin F-Spotiin alkuperäiskuvan muunnelmana.

Kuvia voi tuoda F-spotiin suoraan GPhoton ajurikokoelman tukemista kameroista.

F-Spotin kuvanmuokkaimesta löytyy kuvien rajaamisen ja suoristamisen kaltaisten perustoimintojen ohella edistyneempiä toimintoja kuten punasilmäisyyden vähentäminen. Värejä voi säätää kirkkauden, kontrastin, sävyn, kylläisyyden ja lämmön osalta.

Kuvista voi F-Spotilla koostaa Photo CD -yhteensopivan valokuvalevyn.

F-Spotiin ladattuja kuvia voi laajennuksien avulla lähettää sovelluksesta eri verkkopalveluihin, muiden muassa Flickriin, Picasaan ja Facebookiin.

## Taustatietoa
F-Spot-projektin käynnisti Ettore Perazzoli, ja sen ylläpitäjänä toimii nykyisin Larry Ewing. F-Spot on ohjelmoitu C#-kielellä ja sen perustana on Mono.

F-Spot on monien GNOME-pohjaisten Linux-jakelupakettien vakiokuvanhallintaohjelma. Fedorassa F-Spot korvattiin Shotwellilla versiossa 13. Myös Ubuntu siirtyi Shotwelliin versiossa 10.10.

## Lähteet

## Aiheesta muualla
* F-Spotin virallinen sivusto  
* F-Spot-postituslista
HMS Raven II

**HMS Raven II** oli Britannian kuninkaallisen laivaston vuosina 1915-1918 palveluksessa ollut vesilentokoneiden emälaiva, joka palveli ensimmäisessä maailmansodassa. 

## Palvelus
Saksalainen kauppalaiva SS *Rabenfels* rakennettiin vuonna 1911 Swan Hunterin telakalla. Ensimmäisen maailmansodan sytyttyä alus vallattiin Port Saidin satamassa Egyptissä, ja se siirrettiin 12. kesäkuuta 1915 Kuninkaalliseen laivastoon. Alus kuitenkin nimettiin uudelleen vasta elokuussa 1915 *HMS Raven II:ksi*.

Alus kuljetti kahta vesilentokonetta, joihin kuuluivat ainakin Short Type 184, Sopwith Schneider, Sopwith Baby ja Short Admiralty Type 827. Alus oli itäisellä Välimerellä vuosina 1915–1916, ja se vaurioitui ilmahyökkäyksessä Port Saidissa 1. syyskuuta 1916. Alus oli Intian valtamerellä vuosina 1916–1917.

Alus poistettiin palveluksesta 14. tammikuuta 1918, ja se nimettiin SS *Ravenrockiksi*. Alus oli varastolaivana, rahtilaivana ja joukkojenkuljetusaluksena tammikuuhun 1921. Alus myytiin vuonna 1923 kauppa-alukseksi.

## Lähteet
*

### Viitteet
Crionics

**Crionics** oli puolalainen blackened death metal -yhtye Krakovasta, jonka ovat perustaneet Michał Skotniczny, Dariusz Styczeń, Marek Kowalski ja Maciej Zięba vuonna 1997.

## Jäsenet
* Quazarre – kitara, laulu (2008–)
* Yanuary – kitara (1997–)
* Paul – rummut (2008–)
* Vac-V – kosketinsoitin (1997–)
* Brovar – basso (2008–)

**Entiset jäsenet ja sessiomuusikot**
* Waran – kitara, laulu (1997–2008)
* Bielmo – kitara (1999–2001)
* Carol – rummut (1997–2000)
* Darkside – rummut (2000–2008)
* Daray – rummut (live-esitykset, 2005)
* Lucass – rummut (live-esitykset, 2010)
* Marcotic – basso (1997–2004)
* Destroyer – basso, laulu (live-esitykset, 2004–2007)
* Filip "Heinrich" Hałucha – basso (live-esitykset, 2007)

## Diskografia
**Studioalbumit**
*
*
*

**EP:t**
*
*

**Demot**
*

## Musiikkivideot
* "Humanmeat Cargo" (2007)

## Lähteet
Kata Dalström

**Anna Maria Katarina ”Kata” Dalström**, synt. Carlberg, (18. joulukuuta 1858 Emtöholm, Kalmarin lääni – 11. joulukuuta 1923) oli ruotsalainen kirjailija ja Ruotsin työläisliikkeen tunnetuimpia agitaattoreita.

Kata Dalström oli Johan Oscar Carlbergin ja Maria Augusta Carlswärdin tytär. Hän toimi muun muassa kansankouluttajana ("folkbildare"), kirjoitti kirjoja muun muassa pohjoismaisesta ja kreikkalaisesta mytologiasta, viikingeistä ja buddhismista. Hän oli myös mukana raittiusliikkeessä. Dalström toimi myös vaimakkaasti Norjan itsenäisyyshankkeen puolesta. Naisten äänioikeuteen hän ei panostanut, koska hän uskoi, että koko äänioikeusliike tulisi kärsimään, jos ajettaisiin kahta asiaa: miesten ja naisten äänioikeutta. 
 
Alussa Dalström oli liberaali, mutta liittyi jo 1893 sosialidemokraatteihin. Kun tämä puolue hajosi, Dalström otti askeleen yhä vasemmalle ja liittyi Zeth Höglundin puolueseen. Dalström tuki bolševikkeja Venäjän vallankumouksen aikana. Vuonna 1920 hän oli Ruotsin kommunistien delegaattina Kolmannessa internationaalissa.

Kommunistisissa piireissä Kata Dalströmiä pidettiin ihmeellisenä, koska oli syvästi uskovainen. Hän ei siis ollut ateisti kuten muut. Varsinkin Ture Nerman moitti hänen yritystään liittää kristinusko sosialismiin. Loppuelämänsä Dalström kuitenkin oli teosofi.

## Teokset

**Nordiska gudasagor berättade för barn och ungdom* (1887)
**Nordiska hjältesagor för ungdom* (1889)
**Socialdemokrati och anarkism* (1890)
**Grekiska guda- och hjältesagor, berättade för ungdom* (1893)
**Vår fornnordiska gudasagor* (1894)
**[[Martti Luther|Luther]] och de lifegne* (1898)
**Till arbetareklassens kvinnor*! (1899)
**Nordiska gudasagor berättade för barn och ungdom*
**Nordiska hjältesagor berättade för barn och ungdom* (Första samlingen. Tredje upplagan. 1905)
**[[Ferdinand Lassalle]]* (1905)
**Socialdemokrati och anarkism* (1905)
**Skolan och prästväldet* (1907)
**Kan en kristen vara socialdemokrat?* (1907)
**[[Leo Tolstoi|Leo Tolstoy]] som kristen samhällsreformator* (1908)
**Föredrag öfver partiprogrammet* (1908)
**Tvänne krigsförklaringar* (1908)
**Till arbetareklassens kvinnor!* (1909)
**Vargaflockens moral : ett minne från storstrejken* (1910)
**Socialistiska framtidskonturer* (1912)
**Det kristna dogmsystemet och vår tid* (1914)
**Blad ur de lagliga stöldernas historia* (1914)
**Härjartåg kors och tvärs genom Sverige* (1914)
**[[Robert Owen]], utopisten och reformatorn* (1917)
**Den röda ungdomens kulturkamp* (1917)
**Arbetarklassens Ryssland* (1918)
**De ryska [[Bolševikit|bolsjevikerna]] och den sociala revolutionen* (1918)
**Vad vill kommunismen? : ett ord till kvinnorna* (1919)
**Det kristna dogmsystemet och vår tid* (1922)

## Lähteet
* Fredrik Ström: *Kata Dalströms liv, öden och äventyr i kampen mot herremakten: en krönika*. Stockholm, 1930.

## Aiheesta muualla

* Sveriges Radion ''P3 Historia'' -podcast
Ulappamerimetso

**Ulappamerimetso** (*Phalacrocorax pelagicus*) on Tyynellämerellä elävä merimetso. Sen esiintymisalue ulottuu Tyynenmeren pohjoisosista Alaskan, Kanadan, Yhdysvaltain ja Pohjois-Meksikon rannikoille. Lajista tunnetaan kaksi alalajia. Peter Simon Pallas kuvaili lajin holotyypin itäisestä Kamtšatkasta ja Aleuteilta vuonna 1811.

## Lähteet
Highflyer-luokka (risteilijä)

**Highflyer-luokka** oli Britannian kuninkaallisen laivaston kolmen toisen luokan risteilijän (panssarikansiristeilijä) muodostama alusluokka, jonka alusten kölit laskettiin vuonna 1897 ja niiden keskimääräinen valmistuskulu oli 300&nbsp;000 puntaa kappale.

## Suunnittelu
Ne olivat lähinnä Eclipse-luokan alusten toisinto, mutta ne oli aseistettu yhdellätoista kuuden tuuman tykillä eikä niiden aseistuksesta osaa muodostaneet 4,7 tuuman tykit kuten edeltäneissä luokissa. Alusten kattiloina oli myös vesikiertokattilat kuten Arrogant-luokassa, mikä hieman paransi koneistoa. Kattilat nostivat alusten nopeutta puolella solmulla ja kattiloiden ollessa 100 tonnia kevyempiä kuin edeltäneessä Eclipse-luokassa käytetyt aseiden lisääntynyt massa saatiin kompensoitua lähes täysin. Aluksia ei kuitenkaan varustettu törmäyskeulalla kuten Arrogant-luokan alukset. Ne olivat samankaltaisen Challenger-luokan kanssa viimeiset Kuninkaallisen laivaston panssarikansiristeilijät ennen Town-luokan *HMS Bristolia*, jonka köli laskettiin 1909.

## Alukset

## Lähteet

*
*

### Viitteet
Puuton lehti

**Puuton lehti** on rap-artisti Huge L:n 4. tammikuuta 2011 julkaistu mixtape. Mixtape sisältää Hugen alkuperäisiä kappaleita hänen eri julkaisuilta sekä yhden poisjääneen kappaleen hänen huhtikuussa 2011 julkaistulta albumilta *[[Kelopuu]]*.

## Kappaleet
# Jäin
# Don kudon
# Prodhuger
# Mania (remix)
# Pätkätyö (skit)
# Paperi rahaa
# Arkinen
# Maailman vauhis
# Kolmekymmentä
# Ihan mit vaan
# ILS (skit)
# Letkeenpää
# (skit)
# Suojatiellä (kelopuu alkp.)
# Narsissi
# Pullopostia perheelle
# Tulen loistos (kelopuu pois.)
# Sä (remix)
# Autotune (alkp.)
# Qhan vittuilin part.2 (alkp.)
# Vaatekappale (alkp.)
# Pukeudun, puhun, nukun ja tapaan sut
# Egolooginen (alkp.)
# Mustavalko (kelopuu alkp.)

## Lähteet
Isidor Flodström

**Isidor Flodström** (25. toukokuuta 1856 Hedemora – 1939) oli ruotsalainen tilastotieteilijä.

Flodströmistä tuli filosofian kandidaatti Uppsalan yliopistossa 1880, opettaja siellä vuosina 1881–1884, oli virkamiehenä Tilastollisessa keskustoimistossa (SCB) vuosina 1894–1896, ja vuonna 1896 Kauppakollegiossa. Hänestä tuli ekstra aktuaari 1897, varsinainen aktuaari 1900. Vuonna 1915 hänestä tehtiin päällikkö ("byråchef") SCB:ssä.

Flodström otti osaa moneen statistiseen tutkintoon ja kirjoitti paljon tieteellisistä ja poliittisista asioista. Muun muassa oli hän mukana laatimassa *Sveriges folk* (1918) ja *Naturförhållanden i Sverige* (1918).

## Lähteet
**Vem är det: Svensk biografisk handbok 1939*, P A Norstedt & Söners Förlag, Stockholm 1939 s. 246

## Aiheesta muualla
* Flodström och Statistiska Föreningen 
* Isidor Flodström i LIBRIS : 35 poster
Lazy River

”**Lazy River**” tai ”**Up a Lazy River**” on Hoagy Carmichaelin ja Sidney Arodinin säveltämä musiikkikappale vuodelta 1930. Vaikeasta, pitkiä hyppyjä sisältävästä ja suurta äänialaa vaativasta melodiasta huolimatta ”Lazy Riveristä” tuli yksi Carmichaelin suurimpia hittejä. Sen ovat nauhoittaneet Carmichaelin itsensä lisäksi muun muassa Louis Armstrong, Bing Crosby, The Ink Spots ja kymmenet muut artistit. The Mills Brothers teki hittilevytyksen kappaleesta vuonna 1941 ja Si Zentnerin yhtye käytti sitä tunnusmusiikkinaan.

## Lähteet
Georgia on My Mind

”**Georgia on My Mind**” on Hoagy Carmichaelin säveltämä musiikkikappale vuodelta 1930. Se tunnetaan populaari- ja jazzmusiikin standardina ja Georgian osavaltion tunnuslauluna. Suomeksi sen on levyttänyt Reijo Taipale vuonna 1976 Helena Eevan sanoin nimellä ”Muistelen Georgiaa”.

Kappale syntyi, kun Carmichaelin saksofonistiystävä Frankie Trumbauer ehdotti, että tämä tekisi kappaleen Georgian osavaltiosta. Nimen keksi Carmichaelin opiskelutoveri Stuart Gorrell, joka myös auttoi kappaleen sanoittamisessa. Pankkialalle päätynyt Gorrell ei sanoittanut enää yhtään kappaletta ”Georgia on My Mindin” jälkeen. Vaikka häntä ei ollut virallisesti merkitty sanoittajaksi, Carmichael lähetti hänelle säännöllisesti sovitun osuuden rojalteista.

Carmichaelin ensinauhoituksessa 15. syyskuuta 1930 oli mukana joukko ajan musiikin huippunimiä, muun muassa kornetisti Bix Beiderbecke, pasunisti Jack Teagarden, saksofonistit  Jimmy Dorsey ja Pee Wee Russell sekä viulisti Joe Venuti. Ensimmäisenä singlelistalle nousi kappaleella Frankie Trumbauerin orkesteri laulaja Art Jarrettin kanssa. Ray Charlesin vuoden 1960 versio nousi listaykköseksi ja voitti kaksi Grammy-palkintoa. Myös Willie Nelson voitti kappaleella Grammyn vuonna 1979, ja samana vuonna kappale otettiin Georgian viralliseksi tunnuslauluksi.

## Lähteet

## Aiheesta muualla
*
Hirvensarvisaniainen

**Hirvensarvisaniainen** (*Platycerium bifurcatum*) on saniaislaji kallioimarrekasveihin kuuluvassa sarvisaniaisten (*Platycerium*) suvussa. Se kasvaa luonnonvaraisena Uuden-Guinean ja Itä-Australian trooppisissa metsissä ja tulokaslajina Havaijilla. Hirvensarvisaniainen on puiden rungoilla kasvava epifyytti eli päällyskasvi, jonka kasvulehdet ovat suuret, sarvimaisesti haarautuvat.

Huonekasvina hirvensarvisaniainen on vaikeahoitoinen, koska se vaatii kostean ilman. Kasvupaikan on oltava kevyesti varjoisa ja lämmin. Saniainen kastellaan upottamalla veteen, kuivumista se ei kestä.

## Lähteet

## Aiheesta muualla
* Suomen Lajitietokeskus: Hirvensarvisaniainen – ''Platycerium bifurcatum''
* Puutarha.net: Hirvensarvisaniainen (''Platycerium bifurcatum'')
* Huonekasvit.fi: Hirvensarvisaniainen (''Platycerium bifurcatum'') 
* Rumankaunis saniainen
* United States Department of Agriculture (USDA): ''Platycerium bifurcatum''
Patagonianmerimetso

**Patagonianmerimetso** (*Phalacrocorax magellanicus*) on eteläamerikkalainen merimetso. Sen esiintymisalue käsittää mantereen eteläosan rannikot, myös Tulimaan ja Falklandsaaret. Johann Friedrich Gmelin kuvaili lajin holotyypin Tulimaasta ja Isla de los Estadosilta vuonna 1789.

## Lähteet
Guanomerimetso

**Guanomerimetso** (*Phalacrocorax bougainvilliorum*) on eteläamerikkalainen merimetso. Sen esiintymisalue käsittää Perun ja Pohjois-Chilen rannikon sekä Argentiinan eteläosaa. René-Primevère Lesson kuvaili lajin holotyypin Chilen Valparaisosta vuonna 1837, ja nimesi lajin Louis Antoine de Bougainvillen kunniaksi.

## Lähteet